高爾彭馬爭金靴 隊友:勁過夏蘭特!
2024年04月22日 18:00
東網電視
更多新聞短片
高爾彭馬今季英超已入20球。(Getty Images)
車路士喺英足盃出局後,今季肯定「四大皆空」,不過前鋒高爾彭馬依家同艾寧夏蘭特並列射手榜第1位(20球),有機會爭番個金靴獎。車路士守將馬路古斯圖就講明要幫高爾彭馬爭神射手,仲話佢勁過艾寧夏蘭特!
高爾彭馬近5場聯賽入10球,一口氣衝上射手榜第1位,高爾彭馬對於有機會爭金靴獎表示驚訝:「講真我覺得好好笑,上季呢個時間我同夏蘭特仲係隊友,從來冇諗過依家會同佢入波一樣多,尤其睇過佢上季狂入球,依家嘅情況真係好瘋癲。」
高爾彭馬講得輕鬆,不過佢隊友馬路古斯圖就好認真:「如果要揀,我寧願高爾彭馬做隊友(好過夏蘭特)。高爾彭馬係好特別嘅球員,好開心球隊有佢喺度,我哋要做嘅就係幫佢拎金靴獎!」